text: La Plataforma ciutadana per la reobertura del cinema Jj a Vinaròs reitera que només vol que es faci cinema sense entrar en la compra o no de l'edifici - Infonord
  Estàs aquí:Inici Uncategorised La Plataforma ciutadana per la reobertura del cinema Jj a Vinaròs reitera que només vol que es faci cinema sense entrar en la compra o no de l'edifici
  La Plataforma ciutadana per la reobertura del cinema Jj a Vinaròs reitera que només vol que es faci cinema sense entrar en la compra o no de l'edifici
  Publicat el 13 Setembre 2021 | Imprimeix | Correu electrònic
  La Plataforma ciutadana per la reobertura del cinema Jj a Vinaròs reitera que només vol que es faci cinema sense entrar en la compra o no de l'edifici.
  El portaveu habitual de la Plataforma José Baca pas per Ara com ara Maestrat per a aclarir que el que demanen és el que es va aprovar per unanimitat en el Ple Municipal després de la presentació de la moció per part de la Plataforma.
  moció aprovada al Plè per unanimitat:
  Sol·licitud ciutadana per la reobertura del JJ Cinema de Vinaròs
  El JJ Cinema de Vinaròs va tancar al públic sobtadament el 24 de maig de l'any 2019 després de la mort del Sr. Santiago Sales García, empresari local i Gerent fins a aquell moment de la que era l'única sala de cinema oberta a la nostra localitat.
  Més de dos anys després el JJ Cinema segueix sense obrir les seues portes al públic, amb l'única excepció de la celebració del 18è Festival Internacional de Curtmetratges de Vinaròs Agustí Comes. Aquesta esdevindria la darrera oportunitat de veure'l obert.
  Perdre el JJ com a sala de projecció és oblidar una part de l'essència cultural de la nostra ciutat.
  Per tal de tornar a reobrir el JJ Cinema, a principis de l'any 2020 es creà una Plataforma ciutadana,
  Que l'Ajuntament de Vinaròs s'ha d'implicar perquè el JJ Cinema torne a ser un centre de vida cultural de la nostra ciutat amb la seua reobertura, per esdevindre un referent cinematogràfic per a Vinaròs, on a més de pel·lícules comercials, també tinguin cabuda programacions de Cicles d'autor, El Festival Internacional de Curtmetratges de Vinaròs Agustí Comes, El Cine Club, Cicles adreçats a l'alumnat ... etc
  Que no volem que torne a passar el que ja va ocórrer l'any 2003, quan el JJ Cinema va concloure la seua activitat dos anys després que tanqués l'altre cinema de la localitat, el malaurat Coliseum. El JJ Cinema va romandre tancat fins a l' any 2014.
  Que cal tenir en compte que el JJ es troba en bones condicions a més d'estar situat en un emplaçament urbanístic just al centre de la ciutat, el que fa molt fàcil que persones de diferents edats puguen accedir-hi sense necessitat de fer ús de cap altre tipus de vehicle, amb el valor afegit de ser un local adaptat per a les persones amb discapacitats o mobilitat reduïda.
  Que la Plataforma ciutadana per salvar el JJ cinema, s'ha reunit tant amb el propietari del local que ens ha informat que la llicencia per fer cinema encara està en vigor i que mantindria el mateix acord de col·laboració que l'any 2014, com amb els familiars de l'antic gestor Santiago Sales, propietaris de tot el material de projeccions, encara dintre del JJ, que ens han fet palesa la seua predisposició a facilitar l'ús del material
  Que la Plataforma va convocar una reunió oberta al públic a la Casa de la Cultura i va poder comprovar la bona predisposició de la gent de Vinaròs per a assolir la re-obertura, motiu pel qual es decideix encetar una campanya informativa i de recollida de signatures.
  Que la Plataforma, també s'ha reunit amb una persona que ja gestiona diferents cinemes i que ha manifestat la seua voluntat de gestionar el JJ sempre i quan l'Ajuntament de Vinaròs mantingue les mateixes condicions de col·laboració que tenia amb el Sr. Santiago Sales
  Que en vista de tot l'exposat
  Que l'Ajuntament de Vinaròs continue col·laborant econòmicament amb la gestió del JJ, com ho feia en l'anterior gestor Sr. Santiago Sales, emprant les formules legals necessàries.
  Que representants de l'ajuntament, es reunisquen el més aviat possible amb els implicats en la reobertura: Propietari del Local, Propietari de les infraestructures de projecció, Gestor i representants de la Plataforma, per tal que als voltants de novembre ja puguem tenir un conveni d'ús i gestió acordat i tancat per començar a projectar i poder tenir un espai cultural dedicat al cinema en ple funcionament, abans de finalitzar l'any en curs